Document ID: /roh_data/filtered/fineweb-2-filterrobots_roh.jsonl.gz/37125

Project Arena da sport La Nars
Project Arena da sport La Nars
La Nars duess davantar anc pi attractiv. En li da muvimaint, antuppadas e recreaziun. Per giasts ed indigens. Grond e pitschen.
Igl project "arena da sport La Nars" cumpeglia la construcziun d’en nov bietg da gastronomia e menaschi, treis novas plazzas da tennis, ena patinera artificiala adattada per dar a hockey scu er en magasign.
Settember 2022 : Igls 25. da settember decidan las votantas ed igls votants a l’urna sur digl credit supplementar da CHF 1'100'000.00.Messadi
Avost 2022 : A caschung dalla radunanza communala digls 29 d’avost 2022 è nia tratto igl affar concernent igl credit supplementar da CHF 1'100'000.00 per la realisaziun da l’arena da sport La Nars a Savognin. Cun 88 cunter 26 vouschs è igl affar nia delibero per mangs digl cumegn d’urna Surses cun la proposta per l’approvaziun digl credit supplementar.Link tar las decisiuns
Fanadour 2022 : Las lavours da construcziun per l' «arena da sport La Nars» èn antschettas, la badiglieida ò gia li igls 4 da fanadour.Communicaziun da medias
Intervista cun Simon Bergamin
manader construcziun | energeia | ovras.
Nous. Tots. Ansemen.
Nous. Tots. Ansemen.
Basigns
Antras igl project vignan ramplazzadas las plazzas da tennis e la patinera, tgi èn neidas allontanadas perveia dalla construcziun dalla pendiculara Savognin – Tigignas, scu er las plazzas da tennis a La Nars tgi èn gio pi segls onns.
Occupaziun effizienta
Igl project avant mang è nia elaboro an strètga collaboraziun cugl turissem, la scola da skis ed igls clubs da sport locals. Correspondent vignan cuverts egualmaintg igls basigns dad utilisaders individuals e clubs da sport locals, dad indigens e giasts. Uscheia vign garanteida en’occupaziun schi effizienta scu pussebla.
Augmaint dall’attractivitad
Igl project avant mang corva mademamaintg igls basigns dad utilisaders individulas, indigens, giasts e clubs da sport locals. La multifuncziunalitad ed igl adiever multipel digl implant garanteschan ena bunga occupaziun. Graztga alla nova ustareia attractiva sa dervan pussebladads interessantas pigl angrondamaint dalla purscheida gastronomica. Graztga agl augmaint dalla qualitad dalla purscheida totala gudogna igl Cumegn da Surses attractivitad scu li d’abitadi e la regiun scu destinaziun da turissem.
Costs
Costs
Costs d’investiziun
Igls costs d’investiziun previas da CHF 4.5 miu pigl antier project vignan surpassos. Igls 25 da settember vign decidia a l'urna permangs d'en credit supplementar da CHF 1.1 miu. Igls costs supplementars supponias sa dattan antras d'ena vart tras la toleranza ainten la stema da costs da +/- 15% scu er tras la carascheia predominanta da 10 - 15%. Igl volumen total da l'nvestiziun monta cotras a CHF 5.6 miu.
Förderbeiträge
Igl cantung Grischun sustinga igl project plazzas da sport La Nars aint igl rom dalla nova politica regiunala (NPR/NRP). E chegl cun en amprest da CHF 844'000 ed en import à fonds perdu da CHF 200'000.
Igl fond da sport Grischun sustigna igl project cun ena somma presumtiva a CHF 76'000. Igl import effectiv è dependent dalla contribuziun dalla CI La Nars (uniuns sportivas). La fegnameira per la CI La Nars fiss da rimnar total CHF 380'000.
Menaschi
Menaschi
Pigl menaschi è igl cumeng an trattativas cun en fittadign interesso. I vign planiso en menaschi da l’ustareia sur onn. Ena declaraziun d’intent tranter las parteidas è avantmang.
Pigl travagl digl implant da sport è responsabel igl cumegn. Igl è previa, tgi igl club da tennis surpeglia la stad igl menaschi. Igl anviern vign la gruppa da cumegn a vurdar digl menaschi.